CELEX: 32006R1649
Language: hr
Date: 2006-11-08 00:00:00
Title: Uredba Komisije (EZ) br. 1649/2006 od 8. studenoga 2006. o primjeni najniže stope izvozne subvencije za određene proizvode u sektoru jaja i mesa peradi (kodificirana verzija)

03/Sv. 57
            
            
               HR
            
            
               Službeni list Europske unije
            
            
               25
            
         32006R1649
   
               L 309/6
            
            
               SLUŽBENI LIST EUROPSKE UNIJE
            
         UREDBA KOMISIJE (EZ) br. 1649/2006
   od 8. studenoga 2006.
   o primjeni najniže stope izvozne subvencije za određene proizvode u sektoru jaja i mesa peradi
   (kodificirana verzija)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EEZ) br. 2771/75 od 29. listopada 1975. o zajedničkoj organizaciji tržišta jaja (1), a posebno njezin članak 9. stavak 3.,
   uzimajući u obzir Uredbu Vijeća (EEZ) br. 2777/75 od 29. listopada 1975. o zajedničkoj organizaciji tržišta mesa peradi (2), a posebno njezin članak 9. stavak 3.,
   budući da:
   
               (1)
            
            
               Uredba Komisije (EEZ) br. 109/80 od 18. siječnja 1980. o primjeni najniže stope izvozne subvencije za određene proizvode u sektoru jaja i mesa peradi (3) nekoliko je puta znatno izmijenjena (4). Radi jasnoće i racionalnosti navedenu bi Uredbu trebalo kodificirati.
            
         
               (2)
            
            
               U slučajevima kada se izvozna subvencija razlikuje s obzirom na odredište, člankom 18. stavkom 1. Uredbe Komisije (EZ) br. 800/1999 od 15. travnja 1999. o utvrđivanju zajedničkih detaljnih pravila za primjenu sustava izvoznih subvencija za poljoprivredne proizvode (5) utvrđuje se da dio subvencije, izračunane na temelju najniže stope subvencije koja se primjenjuje na dan kad se izvrše izvozne carinske formalnosti, treba isplatiti nakon predočenja dokaza da je proizvod napustio carinsko područje Zajednice.
            
         
               (3)
            
            
               Člankom 4. stavcima 1. i 7. i člankom 5. stavcima 1. i 3. Uredbe Vijeća (EEZ) br. 565/80 od 4. ožujka 1980. o plaćanju predujma za izvozne subvencije u pogledu poljoprivrednih proizvoda (6) omogućuje se da se dio subvencije, izračunane na temelju najniže stope, plati čim je proizvod stavljen u poseban postupak utvrđen navedenom Uredbom.
            
         
               (4)
            
            
               U okviru posebnih aranžmana sastavljenih s određenim trećim zemljama, stopa subvencije koja se primjenjuje na izvoz u te države određenih proizvoda iz sektora jaja i mesa peradi može biti niža, a ponekad i znatno niža, od subvencije koja se inače primjenjuje. Također je ponekad slučaj da subvencija nije utvrđena.
            
         
               (5)
            
            
               Najniža stopa subvencije također je posljedica činjenice da subvencija nije utvrđena.
            
         
               (6)
            
            
               Kada subvencija nije utvrđena za izvoz, mjere uvedene u Sjedinjenim Državama jamče da se proizvodi koji ispunjavaju uvjete za subvenciju za ostala odredišta ne mogu uvesti u tu državu. Također treba predvidjeti izuzeće za određivanje najniže stope subvencije za izvoz u Sjedinjene Države. Iskustvo pokazuje da dotični proizvodi mogu ispunjavati uvjete za ovo izuzeće ne samo u pogledu primjene članka 18. stavka 2. Uredbe (EZ) br. 800/1999, nego i u pogledu primjene članka 4. stavaka 1. i 7. te članka 5. stavaka 1. i 3. Uredbe (EEZ) br. 565/80.
            
         
               (7)
            
            
               Mjere predviđene ovom Uredbom u skladu su s mišljenjem Upravnog odbora za meso peradi i jaja,
            
         DONIJELA JE OVU UREDBU:
   Članak 1.
   Neutvrđivanje subvencije za proizvode obuhvaćene oznakama KN 0105 11, 0105 12, 0105 19, 0207 (osim 0207 34, 0207 13 91, 0207 14 91, 0207 26 91, 0207 27 91, 0207 35 91, 0207 36 81, 0207 36 85 i 0207 36 89), 0407, 0408, i 1602 32 koji se izvoze u Sjedinjene Američke Države ne uzima se u obzir:
   
               —
            
            
               pri utvrđivanju najniže stope subvencije u smislu članka 18. stavka 2. Uredbe (EZ) br. 800/1999,
            
         
               —
            
            
               kod primjene članka 4. stavka 7. i članka 5. stavka 3. Uredbe (EEZ) br. 565/80.
            
         Članak 2.
   Uredba (EEZ) br. 109/80 stavlja se izvan snage.
   Upućivanja na Uredbu stavljenu izvan snage smatraju se upućivanjima na ovu Uredbu i čitaju se u skladu s korelacijskom tablicom u Prilogu II.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 8. studenoga 2006.
      
         
            Za Komisiju
         
         
            Predsjednik
         
         José Manuel BARROSO
      
   
   
      (1)  SL L 282, 1.11.1975., str. 49. Uredba kako je zadnje izmijenjena Uredbom (EZ) br. 679/2006 (SL L 119, 4.5.2006., str. 1.).
   
      (2)  SL L 282, 1.11.1975., str. 77. Uredba kako je zadnje izmijenjena Uredbom (EZ) br. 679/2006.
   
      (3)  SL L 14, 19.1.1980., str. 30. Uredba kako je zadnje izmijenjena Uredbom (EZ) br. 2916/95 (SL L 305, 19.12.1995., str. 49.).
   
      (4)  Vidjeti Prilog I.
   
      (5)  SL L 102, 17.4.1999., str. 11. Uredba kako je zadnje izmijenjena Uredbom (EZ) br. 671/2004 (SL L 105, 14.4.2004., str. 5.).
   
      (6)  SL L 62, 7.3.1980., str. 5. Uredba kako je zadnje izmijenjena Uredbom Komisije (EZ) br. 444/2003 (SL L 67, 12.3.2003., str. 3.).
   
      PRILOG I.
      
         UREDBA STAVLJENA IZVAN SNAGE I NJEZINE NAKNADNE IZMJENE
      
      
                  Uredba Komisije (EEZ) br. 109/80
                  (SL L 14, 19.1.1980., str. 30.)
               
               
                   
               
            
                  Uredba (EEZ) br. 1475/80
                  (SL L 147, 13.6.1980., str. 15.)
               
               
                  Samo druga alineja članka 1. stavka 3.
               
            
                  Uredba (EEZ) br. 3987/87
                  (SL L 376, 31.12.1987., str. 20.)
               
               
                  Samo članak 4.
               
            
                  Uredba (EEZ) br. 1737/90
                  (SL L 161, 27.6.1990., str. 25.)
               
               
                   
               
            
                  Uredba (EEZ) br. 3779/90
                  (SL L 364, 28.12.1990., str. 9.)
               
               
                  Samo članak 2.
               
            
                  Uredba (EZ) br. 2916/95
                  (SL L 305, 19.12.1995., str. 49.)
               
               
                  Samo druga alineja članka 1. stavka 1. i prva alineja članka 1. stavka 2.
               
            
   
      PRILOG II.
      
         KORELACIJSKA TABLICA
      
      
                  Uredba (EEZ) br. 109/80
               
               
                  Ova Uredba
               
            
                  Članak 1.
               
               
                  Članak 1.
               
            
                  —
               
               
                  Članak 2.
               
            
                  Članak 2.
               
               
                  Članak 3.
               
            
                  —
               
               
                  Prilog I.
               
            
                  —
               
               
                  Prilog II.